
Soodustuse määramine tänavate sulgemise maksule

(AS Narva Vesi)
1. ASJAOLUD JA MENETLUSE KÄIK

03.06.2015. a esitas AS Narva Vesi, registrikood 10369373, Narva Linnavalitsusele taotluse, milles palub vabastada ta teede ja tänavate sulgemise maksust ajavahemikul 09.06.-30.06.2015 seoses Kalda tn raudteesilla all asuva sadeveekanalisatsiooni torustiku väljavahetamisega. 
2. ÕIGUSLIKUD ALUSED
Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 9 lõike 2 võib Narva Linnavalitsus erandjuhul oma korraldusega anda territooriumi sulgemismaksu soodustust, lähtudes avalikust huvist ja kui üritus on linnaelu aspektis oluline.
3. OTSUS

Vabastada AS Narva Vesi, registrikood 10369373, teede ja tänavate sulgemise maksust ajavahemikul 09.06.-30.06.2015. a seoses Kalda tn raudteesilla all asuva sadeveekanalisatsiooni torustiku väljavahetamisega.
4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha käesolev korraldus teatavaks AS-le Narva Vesi.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

